
Betegtájékoztató: Információk a felhasználó számára
Meteospasmyl lágy kapszula

alverin-citrát, szimetikon
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa, vagy gyógyszerésze által elmondottaknak megfelelően szedje.
-

Tartsa meg a betegtájékoztatót, mert a benne szereplő információkra a későbbiekben is szüksége lehet.

-

További információkért vagy tanácsért forduljon gyógyszerészéhez. 

-
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4 pont.

A betegtájékoztató tartalma:
1. Milyen típusú gyógyszer a Meteospasmyl lágy kapszula és milyen betegségek esetén alkalmazható? 

2. Tudnivalók a Meteospasmyl lágy kapszula szedése előtt

3. Hogyan kell szedni a Meteospasmyl lágy kapszulát?

4. Lehetséges mellékhatások

5. Hogyan kell a Meteospasmyl lágy kapszulát tárolni?

6. A csomagolás tartalma és egyéb információk

1. Milyen típusú gyógyszer a Meteospasmyl lágy kapszula és milyen betegségek esetén alkalmazható?

A Meteospasmyl lágy kapszula görcsoldó hatású és csökkenti a belek gáztartalmát.

Alkalmazása haspuffadással járó fájdalmas emésztés tüneti kezelésére javasolt felnőtteknek.

2. Tudnivalók a Meteospasmyl lágy kapszula szedése előtt

Ne szedje a Meteospasmyl lágy kapszulát
· ha allergiás (túlérzékeny) a hatóanyagokra vagy a gyógyszer (6. pontban felsorolt) egyéb összetevőjére
Figyelmeztetések és óvintézkedések
· A Meteospasmyl lágy kapszula szedése előtt beszéljen kezelőorvosával vagy gyógyszerészével, ha a tünetek tartósan fennállnak vagy súlyosbodnak, illetve ha hosszú ideje van székrekedése.

· A Meteospasmyl megemelheti a vérben a májenzimek szintjét (lásd 4. pont). Kezelőorvosa vérvizsgálatokat írhat elő a kezelés alatt, a máj állapotának ellenőrzésére. A megnövekedett májenzim-szintek miatt kezelőorvosa leállíthatja a kezelést. 

A kezelés ideje alatt szedett egyéb gyógyszerek

Feltétlenül tájékoztassa kezelőorvosát vagy gyógyszerészét a jelenleg vagy a nemrégiben szedett, valamint szedni tervezett egyéb gyógyszereiről.

Terhesség és szoptatás

Ha Ön terhes vagy szoptat, illetve, ha fennáll Önnél a terhesség lehetősége vagy gyermeket szeretne a gyógyszer alkalmazása előtt beszéljen kezelőorvosával vagy gyógyszerészével.
A készítmény terhesség vagy szoptatás alatti szedése nem javasolt. Ha Ön a kezelés alatt teherbe esik, feltétlen kérje ki orvosa tanácsát, mivel a további kezelés szükségességének eldöntésére orvosa jogosult.

A készítmény hatásai a gépjárművezetéshez és a gépek kezeléséhez szükséges képességekre
A Meteospasmyl kezelés várhatóan nem befolyásolja a gépjárművezetéshez és a gépek kezeléséhez szükséges képességeket. Ugyanakkor a Meteospasmyl szédülést okozhat, ami befolyással lehet a gépjárművezetéshez és a gépek kezeléséhez szükséges képességekre.

3. Hogyan kell szedni a Meteospasmyl lágy kapszulát?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét. 

A készítmény ajánlott adagja:
Felnőtteknek naponta 2-3-szor 1 kapszula az étkezés kezdetén.

Ha az előírtnál több Meteospasmyl lágy kapszulát vett be
Az ajánlottnál nagyobb adag bevétele után szédülésről számoltak be. Ilyen esetben azonnal beszéljen kezelőorvosával vagy gyógyszerészével. 

Ha elfelejtette bevenni a Meteospasmyl lágy kapszulát
Ne vegyen be kétszeres adagot a kihagyott adag pótlására.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4. Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Azonnal forduljon kezelőorvosához, ha az alábbi mellékhatások bármelyikét tapasztalja.
· Súlyos allergiás reakció jelei, elsősortban az arc, az ajkak, a száj, a nyelv és/vagy a torok vizenyős duzzanata, ami légzési- vagy nyelési nehézséget okozhat, bőrkiütés, viszketés, nagyfokú szédülés, szapora szívveréssel és erős izzadással (súlyos allergiás reakció, amit nagyon ritkának tartanak, 10 000-ből 1-nél kevesebb beteget érint). 

· Májműködési zavarra utaló jelek. A tünetek között szerepelhet a bőr vagy a szemfehérje besárgulása, sötét színű vizelet, étvágytalanság, hányinger vagy hányás (a májra gyakorolt hatásokat nagyon ritkának tartják, 10 000-ből 1-nél kevesebb beteget érint). 

Az alábbiakban felsorolt mellékhatásokat nem ismert gyakorisággal jelentették (a gyakoriság a rendelkezésre álló adatokból nem állapítható meg):

· Bőrkiütés,
· Csalánkiütés,

· Viszketés,

· Szédülés;

· Fejfájás;

• 
Hányinger;

• 
A májenzimek (transzaminázok, alkalikus foszfatázok) és a bilirubin vérszintjének emelkedése (lásd 2. pont).
Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5. Hogyan kell a Meteospasmyl lágy kapszulát tárolni?

A gyógyszer gyermekektől elzárva tartandó!
Legfeljebb 30 °C-on tárolandó.

A dobozon és buborékcsomagoláson feltüntetett lejárati idő (Felhasználható:/Felh.:) után ne szedje ezt a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6. A csomagolás tartalma és egyéb információk
Mit tartalmaz a Meteospasmyl lágy kapszula?
-
A készítmény hatóanyagai: 60 mg alverin-citrát és 300 mg szimetikon lágy kapszulánként.
-
Egyéb összetevők: 

- kapszulahéj: titán-dioxid (E 171), glicerin, zselatin, tisztított víz;

- telített, közepes lánchosszúságú trigliceridek, szójalecitin.

Milyen a Meteospasmyl lágy kapszula külleme és mit tartalmaz a csomagolás?
Küllem: Sűrű fehéres szuszpenzió, amely hosszúkás, fehér vagy sárgás, átlátszatlan, lágyzselatin kapszulába van töltve.

Csomagolás: 10 db, 20 db, 30 db, 40 db vagy 64 db lágy kapszula PVC/Al buborékcsomagolásban és dobozban.

Nem feltétlenül mindegyik kiszerelés kerül kereskedelmi forgalomba.
A forgalomba hozatali engedély jogosultja 
Laboratoires Mayoly Spindler

6 avenue de l’Europe – B.P. 51

78401 Chatou cedex

Franciaország

Gyártó:

Laboratoires Mayoly Spindler

6 avenue de l’Europe – B.P. 51

78401 Chatou cedex

Franciaország

Laboratoires GALENIQUES VERNIN

20, rue Louis-Charles Vernin

77190 Dammarie-les-Lys

Franciaország
OGYI-T-4539/01
20 db

OGYI-T-4539/02
10 db

OGYI-T-4539/03
30 db

OGYI-T-4539/04
40 db

OGYI-T-4539/05
64 db

A betegtájékoztató legutóbbi felülvizsgálatának dátuma: 2024. szeptember.
Egészségügyi tanácsok:
Ez a gyógyszer puffadással járó emésztőrendszeri fájdalmak kezelésére szolgál, ami az étrend megváltoztatása vagy más gyógyszerek szedése miatt jelentkezhet. Ne késlekedjen ezeket megbeszélni kezelőorvosával vagy gyógyszerészével. 

A tünetek előfordulásának csökkentése érdekében fogadja meg az egészséges étkezésre vonatkozó, alábbi tanácsokat:

· kerülje a nehéz, zsírban gazdag ételeket,

· kerülje a puffadást okozó ételek fogyasztását: ilyenek a nem-felszívódó szénhidrátokban gazdag ételek (hüvelyesek, káposzta, nyers zöldségek, hagyma stb.) és a szénsavas üdítők.

· lassan egyen,

· ne fogyasszon túl sok alkoholt.

